Barangay chairman, nangkugtar iti maysa a kagawad
August 26, 2012
amianan admin
SAN FERNANDO CITY, LA – Inamin ni Tanqui Barangay Captain Godofredo Flores ti a kinugtaran na ti maysa kadagiti kagawad na a babae a ni barangay kagawad Marilyn Torco gapu iti pungtot ken panangpabain daytoy iti maipagarop a narasaw a panagsasao ti kagawad na iti sango dagiti ado a tattao iti barangay health center.
Immuna ti dayta, nangrugi ti susik iti agsumbangir a benneg gapu iti relief goods a kidkiddawen dagiti residente iti lugarda ken iti maipagarop nga insawang ni kapitan Flores a nasapa a panagpulitika ni kagawad Arellano, gapu iti maibunbunong a relief goods kadagiti residente.
Gapu iti dayta, nakaisawang met ni kagawad Torco a puon iti nakapungtotan ti kapitan ken panangkugtar na iti kagawad na.
Maipagarop a natirwan mismo iti tyan ni kagawad Torco agingga a napaidda iti solar, ngem saan pay kano a napnek ti kapitan ket imbarsak na pay ti tugaw ken tasa a maipagarop a nagkapyan na a dagos met nga inlibak ti kapitan.
Iti sabali a bangir, kinuna ni Flores a naaramid na ti panangkugtar na iti kagawad gapu iti panangpabain kenkuana ken maipagarop a panangaramat ni Torco iti pannakakagawad na iti barangayda.
Nupay kasta, nakasagana ni Flores a sangwen ken urnusen ti susik iti nagbaetanda tapno maisubli ti sigud a napintas a langen-langenda. – ABN / Bombo Radyo La
ilo_Latn ltz_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn